ร้านอาหาร 2 คูหา ที่มีโต๊ะวางเรียงรายเต็มแบบพอเหมาะกับพื้นที่ ไม่อึดอัด ราคาอาหารอยู่ในระดับที่ไม่แพง รสชาติอาหารอร่อยดี แต่ก็ไม่ขนาดจัดจ้านแบบอาหารปักษ์ใต้ ฉะนั้น ใครที่กำลังมองหาร้านอาหารอร่อยๆ สักร้าน มาร้านนี้น่าจะไม่ผิดหวัง จานเด็ดเลยจริงๆ คงเป็นหัวปลาต้มเผือกหม้อไฟ แต่มื้อที่มาทานครั้งนี้ มากัน 5 คน จึงสั่งอาหารมาไม่มากนัก หอยจ้อเรียกน้ำย่อย ปลากะพงลวกจิ้มไม่คาวจิ้มกับน้ำจิ้มซีฟู้ดหรือเต้าเจี้ยวรสเด็ด ทะเลผัดฉ่า มะระผัดไข่ และที่อร่อยคุ้มค่า คือ ปูม้า 300 กรัม ผัดผงกะหรี่แสนอร่อย ด้วยสนนราคาจานนี้เพียง 210 บาท ข้าว 1 โถ 1 ถ้วย น้ำโค้กกับน้ำแข็ง เฉลี่ยแล้วมื้อนี้เพียง 130 บาทต่อคน คุ้มมากกับอาหารทะเลสดๆ แสนอร่อย